બનાસકાંઠાના દાંતા પંથકમાં એક ક્લીનીક ચલાવી તબીબનો વ્યવસાય કરતી મહિલા ડોક્ટરનું અપહરણ કરી રીવોલ્વરની અણીએ લગ્ન કરવા ધમકાવી ફાયરિંગ કરવામાં આવ્યુ હોવાનો મામલો સામે આવ્યો છે તેમાં મહિલા ડોક્ટરનું ચાર શખ્સોએ પૂર્વ આયોજીત પ્લાન મુજબ સ્વીફ્ટ ગાડીમાં અપહરણ કરીને લઈ ગયા હતા અને રીવોલ્વરની અણીએ રીયાઝખાન રસુલખાન મોગલ નામના પાટણ જિલ્લાના સિધ્ધપુર તાલુકાના વરવાડા ગામના શખ્સે મારી સાથે લગ્ન કરવા પડશે નહી તો ફાયરિંગ કરી પતાવી દઈશ તેમ કહી ધમકી આપી અને મહેબુબખાન ઠાકરખાન બિહારી (રહે. ખસા,તા. પાલનપુર) વાળાએ છરી બતાવી જાનથી મારી નાંખવાની ધમકી આપી ગડદાપાટુનો માર મારીને તેણીને ગાડીમાં સતલાસણા નજીક આવેલા ડુલાણા ગામ નજીક લઈ જઈ ત્યાં રીયાઝખાન મોગલએ ભય પેદા કરવા હવામાં ફાયરિંગ કર્યાની ફરીયાદ દાંતા પોલીસ મથકે મહિલા તબીબે નોંધાવી છે.